
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanţe și bănci
    
	                          Bucureşti, 10.12.2014
                          Nr. 4c-2/594
                          PL-x 502/2014



BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea art.257 lit.i) din Legea nr.571/2003 privind Codul fiscal, trimis spre dezbatere în fond, cu adresa nr. PL-x 502 din 02.12.2014, înregistrată sub nr. 4c-2/594 din 03.12.2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
          Viorel ȘTEFAN        

RAPORT 
asupra propunerii legislative pentru modificarea art.257 lit.i) din Legea nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond cu propunerea legislativă pentru modificarea art.257 lit.i) din Legea nr.571/2003 privind Codul fiscal, trimis cu adresa PL-x 502 din 02.12.2014, înregistrată sub nr. 4c-2/594 din 03.12.2014.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 24.11.2014. 

La întocmirea prezentului raport s-au avut în vedere  avizul favorabil al Consiliului Legislativ, precum și punctul de vedere negativ al Guvernului, 
Propunerea legislativă are ca obiect de reglementare modificarea art.257 lit.i) din Legea nr.571/2003 privind Codul fiscal, în sensul eliminării scutirii de la plata impozitului pe teren a suprafețelor care prin natura lor şi nu prin destinaţia dată, sunt improprii pentru silvicultură.
 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 09 decembrie 2014.
Din totalul de 34 de membri ai Comisiei pentru buget, finanţe şi bănci și-au înregistrat prezenţa la dezbateri 31 deputaţi.
La dezbaterea acestei propuneri legislative a fost prezent, în calitate de invitat, domnul Dan Manolescu – secretar de stat la Ministerul Finanţelor Publice.
În urma examinării inițiativei legislative şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor respingerea propunerii legislative, deoarece prin Legea nr. 46/2008 - Codul silvic, cu modificările şi completările ulterioare, se prevede că „Pădurile, altele decât cele proprietate publică a statului, încadrate prin amenajamentele silvice în grupa I funcţională, precum şi cele cu vârsta de până la 20 de ani sunt scutite de taxe şi impozite”. Totodata, Legea nr. 46/2008 este lege specială, ulterioară intrării în vigoare a Codului fiscal, prin care se acordă scutiri fiscale suplimentare şi, astfel, se derogă de la legea generală în materie fiscală, respectiv Codul fiscal. Astfel, prevederile art. 137 din Codul silvic, referitoare la terenurile pe care se află păduri aflate în proprietate privată, vor produce efecte şi în cazul în care prin modificarea Legii nr. 571/2003 pentru acestea se datorează impozit pe teren.
În raport cu obiectul şi conţinutul său, propunerea legislativă face parte din categoria legilor ordinare.
                      PREŞEDINTE                                                       SECRETAR                     

                     Viorel ȘTEFAN                                                 Mihai-Aurel DONŢU
Consilier parlamentar

